Priebeh ochorenia COVID-19 je rôzny, postihnuté osoby nemusia mať žiadne príznaky (asymptomatické) alebo sa u nich môžu prejaviť:
horúčka, kašeľ, bolesť hrdla, zmena alebo strata chuti a/alebo čuchu, celková slabosť, hnačka, únava, bolesť svalov.
V závažných prípadoch sa môže vyskytnúť aj: ťažká infekcia pľúc, sepsa a septický šok – generalizovaná infekcia a zápal, pričom všetky si vyžadujú špecializovanú lekársku starostlivosť a podporu. Stav pacienta sa môže veľmi rýchlo zhoršiť, často počas druhého týždňa ochorenia.